CELEX: 62011CN0178
Language: sk
Date: 2011-04-14 00:00:00
Title: Vec C-178/11: Žaloba podaná 14. apríla 2011 — Európska komisia/Maltská republika

18.6.2011   
            
            
               SK
            
            
               Úradný vestník Európskej únie
            
            
               C 179/12
            
         Žaloba podaná 14. apríla 2011 — Európska komisia/Maltská republika
   (Vec C-178/11)
   2011/C 179/23
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: A. Alcover San Pedro, K. Mifsud-Bonnici, splnomocnení zástupcovia)
   
      Žalovaná: Maltská republika
   
      Návrhy žalobkyne
   
   
               —
            
            
               rozhodnúť, že Malta si tým, že nezaviedla strategické hlukové mapy týkajúce sa väčších ciest a aglomerácie, ktoré určila vo svojej správe podľa článku 7 ods. 1 druhého pododseku smernice 2002/49/ES (1), nesprístupnila ich ani ich nerozšírila verejnosti, a informácie z týchto strategických hlukových máp nezaslala Komisii, nesplnila svoje povinnosti podľa článku 7 ods. 1 prvého pododseku, článku 9 ods. 1 a článku 10 ods. 2 smernice 2002/49/EC európskeho parlamentu a rady z 25. júna 2002, ktorá sa týka posudzovania a riadenia environmentálneho hluku, a
            
         
               —
            
            
               zaviazať Maltskú republiku na náhradu trov konania.
            
         
      Žalobné dôvody a hlavné tvrdenia
   
   Podľa správy, ktorú predložila Malta v roku 2006 v súlade s článkom 7 ods. 1 druhým pododsekom smernice, patria do pôsobnosti smernice 1 aglomerácia a 43 väčších ciest na území Malty. Z toho vyplýva, že strategické hlukové mapy pre túto aglomeráciu a predmetné väčšie cesty mali byť zavedené do 30. júna 2007 a mali byť sprístupnené a rozšírené verejnosti. Okrem toho mali byť do 30. decembra 2007 Komisii zaslané informácie z týchto strategických hlukových máp a zhrnutia miestnych akčných plánov.
   Je zrejmé, že Malta k dnešnému dňu z dôvodu vnútorných ťažkostí spojených s vnútroštátnymi postupmi verejného obstarávania nesplnila svoje povinnosti pripraviť strategické hlukové mapy pre predmetnú aglomeráciu a väčšie cesty, sprístupniť a rozšíriť strategické hlukové mapy verejnosti a oznámiť relevantné informácie Komisii.
   
      (1)  Smernica 2002/49/EC európskeho parlamentu a rady z 25. júna 2002, ktorá sa týka posudzovania a riadenia environmentálneho hluku (Ú. v. EÚ L 189, s. 12; Mim. vyd. 15/007, s. 101) — Vyhlásenie Komisie v Zmierovacom výbore k smernici, ktorá sa týka posudzovania a riadenia environmentálneho hluku.